Драги ученици,

Речиси 1 месец и половина нашиот живот не е како порано. И ние, како и луѓето во целиот свет живееме во вонредни услови, приморани да ги почитуваме мерките и правилата во случај на пандемија.

Знам и верувам дека стравот, паниката и нелагодноста и чувството дека ни застана животот се нешта кои постојано ве пратат. и вас и вашите родители.

Затоа барам од вас, во еден краток есеј да ми опишете какви нови вештини откривте и научивте да правите во изминатиов месец... На што ве научи корона пандемијата?! Дали евентуално некој од вас се обиде да учествува во процесот на правење на велигденски јајца, декорации? Како би ми ги опишале вештините кои ги откривте седејќи дома, бидејќи тогаш (кога е човек принуден да остане долго дома) е човек најкреативен и на памет му паѓаат безброј интересни идеи.

Исто така сакам да ми напишете како се чувствувате во овие денови, што ве плаши, што ве усреќува, колку ви годи ваквиот "распуст" и што најпрво ќе направите кога сето ова ќе заврши.

Ве сакам и прегрнувам од далеку

бидете добри и чувајте се❤